《和欧阳永叔送龙学赴陕府酌饮赠别》
宋代·吴奎

陕郡太守来告别，翰林主人为置酒。
急唤寻常诗酒伴，要夸此置为难有。
席间骋辩何快哉，恰似纵丸临坂走。
诙谐往往笑绝倒，同异地时瞋掉手。
共怜奇伟出尘冥，却欲昏愚浪枯朽。
从来豪举必兼包，击节齐侯容九九。
我实鄙钝不晓事，贤公采取宁非偶。
择之文行众所珍，昔日乘槎犯牛斗。
年将老矣又分符，莫遣安排用庄叟。

作者简介：（1011—1068）潍州北海人，字长文。仁宗天圣五年进士。历知数州。累迁翰林学士，权知开封府。达于从政，应事敏捷，吏不敢欺，豪猾畏敛。英宗朝官至礼部侍郎。神宗即位，拜参知政事。以反对起用王安石，出知青州。卒谥文肃。